Градско веће Крагујевац

Председник г-дин Николић Радомиру

Пропратно писмо

Поштовани Председниче,

Дужни смо да Вас обавестимо о догађајима који су проузроковали да Вама и Градском већу поднесемо пријаву против Председника Стручне комисије за оцену и одобрење годишњих и посебних програма из одређене области спорта за доделу средстава из буџета Града

Као што знате одлуком градског већа, а и Вашом, смо постављени за чланове “Стручне Комисије за оцену и одобрење годишњих и посебних програма из одређене области спорта за доделу средстава из буџета Града за 2015 и 2016. Годину”. Била нам је част да будемо део исте јер смо сматрали да ћемо тиме моћи допринети праведнијој додели новчаних средстава спортским организацијама са територије Града. Тешко је и замислити колико је то захтеван и морално оптерећујући посао јер не постоји могућност наласка јединствене формуле због разнородности организација које аплицирају за средства. Успели смо да наше одлуке буду праведне и без икаквог утицаја на рад Комисије доделили средстава за 2015 годину. Поносни смо на то мада смо свесни да постоје незадовољни клубови али и да ако се поткрала нека грешка није учињена са намером. Записник о одређивању средстава су потписали сви чланови Комисије. 

Након тога почињу неправилности у раду комисије. Доносе се одлуке за ванредне програме са 2 гласа “за” иако Комисија има 5 чланова, што изазива незадовољство чланова радом Комисије. У договору са Вама превазилазе се дати проблеми и Комисија наставља са радом.

Почињу састанци Комисије за доделу средстава за 2016 годину и ту већ почињу да се оцртавају одређене неправилности које кулминирају у Записнику са 2 седнице Комисије од 19 јануара 2016 године где стоје нетачне информације о средствима које је Комисија определила спортским организацијама. Записник је потписан само од Председника Комисије јер, по његовим речима, није било времена да и ми остали чланови потпишемо. Када смо дошли до тог Записника, видели неправилности и затражили оригинал од Председника Комисије, добили смо одговор да он не зна који докуменат је Вама предао. Званично смо упутили допис маилом 10 марта и затражили хитан састанак Комисије али смо добили одговор од Председника да он неће да је заказује и да ми остали чланови можемо сами да одржимо састанак али да неможемо ништа да променимо. Да званично предамо захтев на шалтеру да се заведе.

Од почетка рада Комисије упозоравамо да је потребно донети Стратегију развоја спорта Града Крагујевца, што смо и по закону били дужни да урадимо до 6 јануара 2016 године, јер она треба да представља смерницу у доношењу одлука о додели средстава, али наши апели остају узалудни. Чак шта више, изабрани смо, мислимо половином септембра у Комисију за израду Стратегије, али нас нико никада није званично обавестио о томе нити је та комисија за 6 месеци имала нити један састанак. То је изузетно неозбиљно и за сваку критику.

Били смо изостављени из комисије за доделу школских и термина по халама и сами знате колико је неправилности било при доношењу тих одлука.

Знамо да имате искрену намеру да Крагујевачки спорт доводете у законске оквире и да се напокон, после деценије расула, уведе неки ред у њега. Ми ћемо Вас увек подржавати у томе и у нама ћете имати искрене сараднике, јер и сами знате да смо се прихватили овога посла волонтерски и преузели огромну одговорност. Није нам циљ да напустимо Комисију без Вашег знања, али једноставно начин функционисања који се заснива на подметачинама и задовољењима ситних личних интереса није наш начин, нити рада, нити живота, јер ипак исувише смо уложили година у крагујевачки спорт да би их тако прокоцкали.

Надамо се да сте, након овог објашњења, схватили у каквој се стуацији тренутно налазимо.

Са поштовањем,

Крагујевац  16 мај 2016

Чланови комисије

Душан Ђурић

Радаковић Радивоје

Павловић Марко

